Mananara (urbo)

Mananara estas apudmara urbo en Malagasio.  Ĝi situas en la regiono Analanjirofo, en la nordorienta parto de la lando, 400 km nordoriente de la ĉefurbo Antananarivo.

Mananara situas ĉe la enirejo al la Golfo de Antongil (la plej granda golfo en Malagasio, populara loko por la observado de balenoj) kaj kuŝas 15 metrojn super la marnivelo. La centro de la urbo situas enlanda kaj kalkulas 41 209 loĝantojn(en) City Population Madagascar (2005), Mongabay.com. Ĝi situas ĉe la Nacia Ŝoseo N-ro 5 inter Maroancetra kaj Toamasina, kiu etendiĝas laŭlonge de la tuta orienta marbordo de la insulo.

Nordoriente kaj proksima al Mananara troviĝas la maro. Ne estas aliaj proksimaj komunumoj. La areo ĉirkaŭ Mananara estas ĉefe kovrita de ĉiamverda larĝafolia arbaro. Mananara Nord estas servata de loka flughaveno kaj mara haveno. Ĝi ankaŭ havas riveran havenon ĉe la rivero Norda Mananara, kiu situas okcidente de la urbocentro.  Estas ankaŭ hospitalo en la urbo.

 Klimato 
La klimato de la urbo estas tipe tropika kun konstanta ĉiutaga pluvo kaj altaj temperaturoj dum la tuta jaro. La uragana sezono daŭras de januaro ĝis aprilo.

 Ekonomio 
Pli ol 50% de la loĝantaro estas terkultivistoj. La plej grava kultivaĵo estas kariofilo, dum aliaj gravaj produktoj estas kafo kaj vanilo. Ĉirkaŭ 40% de la loĝantaro estas dungita en la administrado kaj servaj sektoroj, kaj 10% de la loĝantaro okupiĝas pri fiŝkaptado.

 Nacia parko 
eta|300x300ra|Ringvosta lemuro
Unu el la plej grandaj allogaĵoj estas la granda Nacia Parko Mananara-Nord, situanta 45 km sude de la urbocentro, kiu konsistas el surtera kaj mara nacia parko en nordorienta parto de Malagasio, proksime de la urbo Toamasina, proksime de la vilaĝo Sahasoa. Ĝi kovras 144 000 hektarojn. La mara parto de la parko estas formita ĉirkaŭ 3 insuloj (Nosy Antafana, Nosy Rangonci kaj Nosy Heli) kaj havas kelkajn el la plej belaj koralaj rifoj en Madagaskaro. Estas 179 specioj de fiŝoj, 16 specioj de artikuloj kaj 132 specioj de moluskoj. En la surtera parto de la parko, la lemuroj. Unesko iniciatis projekton kiu estis miksaĵo de scienco, tradicio kaj komunume movita agado celanta certigi daŭripovan estontecon por kaj la eksterordinara biodiverseco de la rezervejo kaj por la 54 000 homoj, kiuj dependas de ĝi. Tiel ekzemple virinoj esploris novigajn manierojn prilabori kaj aldoni valoron al fiŝproduktoj, malfermante novajn vojojn por enspezo kaj rezisteco. Kampaj vizitoj al la rezervejo identigis eblajn vivejojn por la ringvosta lemuro, certigante ĝian estontan supervivon en naturmedio, kiu respektas ĝiajn ekologiajn bezonojn kaj historian ĉeeston(en) Protektante la koron de Mananara Nord, misio por daŭripovo kaj espero, Unesco.org.

 Edukado 
La urbo havas bazlernejon kaj mezlernejon.

 Esperanto 
En 2025 ĉirkaŭ 50 gelernejanoj kaj kelkdekaj junaj plenkreskuloj lernis Esperanton(eo) Ulrich Matthias, Malagasa Seminario kun junaj verkistinoj, Revuo Esperanto, n-ro 1808, jan. 2026, p. 12, .

 Referencoj 

Kategorio:Urboj de Madagaskaro